kardosdrur/scandi-wiki huggingface dataset:
Velimir Valenta

Velimir Valenta (21. april 1929 - 27. november 2004) var en kroatisk roer og olympisk guldvinder.

Bonačić vandt en guldmedalje for Jugoslavien ved OL 1952 i Helsinki i disciplinen firer uden styrmand sammen med Duje Bonačić, Mate Trojanović og Petar Šegvić. I finalen henviste jugoslaverne Frankrig og Finland til henholdsvis sølv- og bronzemedaljerne. Det var den eneste udgave af OL han deltog i.

OL-medaljer 
 1952:  Guld i firer uden styrmand

Referencer

Eksterne henvisninger 

Roere fra Jugoslavien
Roere fra Kroatien
Olympiske medaljevindere i roning 
Olympiske mestre fra Kroatien 
Medaljevindere ved sommer-OL 1952
Mate Trojanović

Mate Trojanović (20. maj 1930 - 27. marts 2015) var en kroatisk roer og olympisk guldvinder, født i Metković.

Trojanović vandt en guldmedalje for Jugoslavien ved OL 1952 i Helsinki i disciplinen firer uden styrmand sammen med Duje Bonačić, Velimir Valenta og Petar Šegvić. I finalen henviste jugoslaverne Frankrig og Finland til henholdsvis sølv- og bronzemedaljerne. Det var den eneste udgave af OL han deltog i.

OL-medaljer 
 1952:  Guld i firer uden styrmand

Referencer

Eksterne henvisninger 

Roere fra Jugoslavien
Roere fra Kroatien
Olympiske medaljevindere i roning 
Olympiske mestre fra Kroatien 
Medaljevindere ved sommer-OL 1952
Petar Šegvić

Petar Šegvić (25. juni 1930 - 7. juni 1990) var en kroatisk roer og olympisk guldvinder, født i Split.

Šegvić vandt en guldmedalje for Jugoslavien ved OL 1952 i Helsinki i disciplinen firer uden styrmand sammen med Duje Bonačić, Velimir Valenta og Mate Trojanović. I finalen henviste jugoslaverne Frankrig og Finland til henholdsvis sølv- og bronzemedaljerne. Det var den eneste udgave af OL han deltog i.

OL-medaljer 
 1952:  Guld i firer uden styrmand

Referencer

Eksterne henvisninger 

Roere fra Jugoslavien
Roere fra Kroatien
Personer fra Split
Olympiske medaljevindere i roning 
Olympiske mestre fra Kroatien 
Medaljevindere ved sommer-OL 1952
Giuseppe Moioli

Giuseppe Moioli (født 8. august 1927 i Mandello del Lario) er en italiensk tidligere roer og olympisk guldvinder.

Moiolio deltog i OL 1948 i London i firer uden styrmand sammen med Elio Morille, Giovanni Invernizzi og Franco Faggi. De vandt deres indledende heat og semifinale, før de i finalen henviste Danmark og USA til henholdsvis sølv- og bronzemedaljerne. 

Han deltog i samme disciplin ved OL 1952 i Helsinki, hvor hans båd ikke gik videre fra semifinaleopsamlingsheatet, samt ved OL 1956 i Melbourne, hvor hans båd blev nummer fire i finalen. Han var desuden reserve for både fireren uden styrmand og otteren ved OL 1960 i Rom.

Moioli vandt desuden fem EM-guldmedaljer, fem i firer uden styrmand (1949, 1950, 1954 og 1956) og én i otter (1958), VM-guld i 1947 samt guld ved Middelhavslegene 1955, begge i firer uden styrmand.

I sit civile liv arbejdede han på motorcykelfabrikken Moto Guzzi, og denne havde en roklub tilknyttet. Det var for denne klub, Moioti stillede op, og efter afslutningen af den aktive karriere blev han træner i klubben.

OL-medaljer 
 1948:  Guld i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1948
Deltagere for Italien ved sommer-OL 1952
Deltagere for Italien ved sommer-OL 1956
Olympiske mestre fra Italien
Elio Morille

Elio Morille (født 7. september 1927, død 21. juni 1998) var en italiensk roer og olympisk guldvinder.

Morille arbejdede på Moto Guzzi-fabrikken og kom her med i fabrikkens roklub omkring 1943. Her blev dannet en firer uden styrmand med Morille, Giuseppe Moioli, Giovanni Invernizzi og Franco Faggi, der snart fik succes.

Fireren stillede første gang op ved OL 1948 i London, hvor de først vandt deres indledende heat, derpå semifinalen, inden de i finalen henviste italienerne Danmark og USA til henholdsvis sølv- og bronzemedaljerne. 

Kvartetten var europamestre fra 1947 og vandt denne titel igen i 1949 og 1950. Besætningen vandt også en guldmedalje ved Henley-regattaen. 

De fire roere stillede op igen ved OL 1952 i Helsinki, hvor de først blev nummer tre i indledende heat og derpå vandt opsamlingsheatet fra indledende runde og derpå blev nummer tre i semifinaleopsamlingsheatet, hvilket ikke var nok til at kvalificere dem til finalen. 

Morille vandt i alt tolv italienske mesterskaber gennem sin karriere.

OL-medaljer 
 1948:  Guld i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1948
Deltagere for Italien ved sommer-OL 1948
Olympiske mestre fra Italien
The Public Enemy

The Public Enemy er en amerikansk kriminalfilm fra 1931. Filmen blev instrueret af William A. Wellman og havde James Cagney, Jean Harlow og Edward Woods i hovedrollerne.
Filmen fortæller historien om en ung mands karriere i den kriminelle underverden i forbudstidens urbane USA. Manuskriptet er baseret på en upubliceret roman, Blood and Beer skrevet af to tidligere journalister, John Bright og Kubec Glasmon, der havde været vidne til nogle af Al Capones morderiske banderevalier i Chicago. 
Filmen blev nomineret til en Oscar for bedste historie.

Referencer

Eksterne Henvisninger 
 

Amerikanske film fra 1931
Engelsksprogede film
Sort-hvide film fra USA
Film fra Warner Bros.
Kriminalfilm fra USA
Giovanni Invernizzi

Giovanni Invernizzi (født 17. juni 1926, død 16. oktober 1986) var en italiensk roer og olympisk guldvinder.

Invernizzi var med i en firer uden styrmand sammen med Giuseppe Moioli, Elio Morille og Franco Faggi, der alle arbejdede på en fabrik ved Comosøen. Denne kvartet vandt i 1947 EM og var derfor blandt favoritterne ved OL 1948 i London.

Ved OL 1948 vandt de da også deres indledende heat og semifinale klart, og i finalen henviste de Danmark og USA til henholdsvis sølv- og bronzemedaljerne. 

De følgende to år fortsatte de fire italienere deres dominans i klassen, da de vandt EM i 1949 og 1950.

Ved OL 1952 i Helsinki skulle de fire roere forsøge at forsvare deres OL-guld fra 1948, men dette lykkedes ikke. Efter en tredjeplads i det indledende heat vandt de ganske vist deres opsamlingsheat, men i deres semifinaleopsamlingsheat måtte de nøjes med andenpladsen, hvilket ikke var nok til at kvalificere dem til finalen.

OL-medaljer 
 1948:  Guld i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1948
Deltagere for Italien ved sommer-OL 1952
Olympiske medaljevindere i roning 
Olympiske mestre fra Italien
Medaljevindere ved sommer-OL 1948
Franco Faggi

Francesco "Franco" Faggi (født 8. marts 1926, død 12. juni 2016) var en italiensk roer og olympisk guldvinder.

Faggi var med i en firer uden styrmand sammen med Giuseppe Moioli, Elio Morille og Giovanni Invernizzi, der alle arbejdede på en fabrik ved Comosøen. Denne kvartet vandt i 1947 EM og var derfor blandt favoritterne ved OL 1948 i London.

Ved OL 1948 vandt de da også deres indledende heat og semifinale klart, og i finalen henviste de Danmark og USA til henholdsvis sølv- og bronzemedaljerne. 

De følgende to år fortsatte de fire italienere deres dominans i klassen, da de vandt EM i 1949 og 1950.

Ved OL 1952 i Helsinki skulle de fire roere forsøge at forsvare deres OL-guld fra 1948, men dette lykkedes ikke. Efter en tredjeplads i det indledende heat vandt de ganske vist deres opsamlingsheat, men i deres semifinaleopsamlingsheat måtte de nøjes med andenpladsen, hvilket ikke var nok til at kvalificere dem til finalen.

OL-medaljer 
 1948:  Guld i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1948
Deltagere for Italien ved sommer-OL 1952
Olympiske mestre fra Italien
Rudolf Eckstein

Rudolf Eckstein (født 1. januar 1915, død 25. maj 1993) var en tysk roer og olympisk guldvinder.

Eckstein roede for den lokale klub, Würzburger RV, og han roede først otter, som han blev tysk mester i i 1933. Han skiftede derpå til firer uden styrmand og blev tysk mester i denne båd 1934-1936, ligesom båden blev europamester i 1934, mens han i 1935 blev europamester i firer med styrmand.

Europamestrene fra 1934 var foruden Eckstein Toni Rom, Martin Karl og Wilhelm Menne, og de blev udtaget til OL 1936 i Berlin. Her vandt de deres indledende heat i ny olympisk rekordtid, og i finalen var schweizerne regnet som deres største konkurrenter, men den schweiziske besætning var udmattede, idet de også roede både firer med styrmand og otter ved legene, så kampen om guldet kom til at stå mellem Tyskland og Storbritannien. Briterne gav tyskerne en god kamp, men måtte nøjes med sølvet, næsten fem sekunder langsommere end tyskerne. Schweiz fik bronze.

Efter OL skiftede Eckstein til Ruderklub am Wannsee i Berlin, og her her roede han toer uden styrmand sammen med Heinrich Stelzer, og de blev tyske mestre i denne båd i 1938 og 1939 samt europamestre i 1938.

OL-medaljer 
 1936:  Guld i firer uden styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1936
Olympiske mestre fra Tyskland
Anton Rom

Carl Anton "Toni" Rom (født 10. marts 1909 i Würzburg, død 30. december 1994 smst.) var en tysk roer og olympisk guldvinder.

Rom roede for den lokale klub, Würzburger RV, og han roede først otter, som han blev tysk mester i i 1933. Han skiftede derpå til firer uden styrmand og blev tysk mester i denne båd 1934-1936, ligesom båden blev europamester i 1934, mens han i 1935 blev europamester i firer med styrmand.

Europamestrene fra 1934 var foruden Rom Rudolf Eckstein, Martin Karl og Wilhelm Menne, og de blev udtaget til OL 1936 i Berlin. Her vandt de deres indledende heat i ny olympisk rekordtid, og i finalen var schweizerne regnet som deres største konkurrenter, men den schweiziske besætning var udmattede, idet de også roede både firer med styrmand og otter ved legene, så kampen om guldet kom til at stå mellem Tyskland og Storbritannien. Briterne gav tyskerne en god kamp, men måtte nøjes med sølvet, næsten fem sekunder langsommere end tyskerne. Schweiz fik bronze.

OL-medaljer 
 1936:  Guld i firer uden styrmand

Referencer

Eksterne henvisninger 

Roere fra Tyskland
Personer fra Würzburg
Deltagere for Tyskland ved sommer-OL 1936
Olympiske mestre fra Tyskland
Martin Karl

Martin Karl (født 3. juni 1911 i Würzburg, død 1. marts 1942 i Volgograd oblast, Sovjetunionen) var en tysk roer og olympisk guldvinder.

Karl roede for den lokale klub, Würzburger RV, og han roede først otter, som han blev tysk mester i i 1933. Han skiftede derpå til firer uden styrmand og blev tysk mester i denne båd 1933-1934 og 1936, ligesom båden blev europamester i 1934, mens han i 1935 blev europamester i firer med styrmand.

Europamestrene fra 1934 var foruden Karl Rudolf Eckstein, Toni Rom og Wilhelm Menne, og de blev udtaget til OL 1936 i Berlin. Her vandt de deres indledende heat i ny olympisk rekordtid, og i finalen var schweizerne regnet som deres største konkurrenter, men den schweiziske besætning var udmattede, idet de også roede både firer med styrmand og otter ved legene, så kampen om guldet kom til at stå mellem Tyskland og Storbritannien. Briterne gav tyskerne en god kamp, men måtte nøjes med sølvet, næsten fem sekunder langsommere end tyskerne. Schweiz fik bronze.

Karl var under 2. verdenskrig soldat i den tyske Wehrmacht, og han blev dræbt på østfronten i 1942.

OL-medaljer 
 1936:  Guld i firer uden styrmand

Referencer

Eksterne henvisninger 

Roere fra Tyskland
Personer fra Würzburg
Deltagere for Tyskland ved sommer-OL 1936
Olympiske mestre fra Tyskland
Wilhelm Menne

Wilhelm "Willi" Menne (født 11. august 1910 i Würzburg, død 27. marts 1945 i Trenčín, Tjekkoslovakiet) var en tysk roer og olympisk guldvinder.

Menne roede for den lokale klub, Würzburger RV, og han roede først otter, som han blev tysk mester i i 1933. Han skiftede derpå til firer uden styrmand og blev tysk mester i denne båd 1934-1936, ligesom båden blev europamester i 1934, mens han i 1935 blev europamester i firer med styrmand.

Europamestrene fra 1934 var foruden Menne Rudolf Eckstein, Martin Karl og Toni Rom, og de blev udtaget til OL 1936 i Berlin. Her vandt de deres indledende heat i ny olympisk rekordtid, og i finalen var schweizerne regnet som deres største konkurrenter, men den schweiziske besætning var udmattede, idet de også roede både firer med styrmand og otter ved legene, så kampen om guldet kom til at stå mellem Tyskland og Storbritannien. Briterne gav tyskerne en god kamp, men måtte nøjes med sølvet, næsten fem sekunder langsommere end tyskerne. Schweiz fik bronze.

Menne var under anden verdenskrig soldat i den tyske Wehrmacht, og han blev dræbt i slutfasen af krigen i Tjekkoslovakiet.

OL-medaljer 
 1936:  Guld i firer uden styrmand

Referencer

Eksterne henvisninger 

Roere fra Tyskland
Personer fra Würzburg
Deltagere for Tyskland ved sommer-OL 1936
Olympiske mestre fra Tyskland
John Badcock

John Charles "Felix" Badcock (født 17. januar 1903 i London, død 29. maj 1976) var en engelsk roer og olympisk guldvinder.

Rokarriere 
Badcock kom ud af en bådbyggerfamilie og havde fra barns ben et tæt forhold til Themsen. Han var modsat deltog i den britiske roelite ikke på et af de store universiteter, men stillede op for Thames Rowing Club.

Til OL 1928 i Amsterdam sendte briterne otteren fra Thames, som bestod af Badcock, Jamie Hamilton, Guy Nickalls, Donald Gollan, Harold Lane, Gordon Killick, Jack Beresford, Harold West og styrmand Arthur Sulley. Briterne sejrede i de første tre runder, mens de var oversiddere i semifinalen. I finalen mødte de de forsvarende mestre fra OL 1924 og 1920, USA, der med sejrede mere end to sekunders forspring, så briterne fik sølv, mens den tabende semifinalist, Canada, fik bronze.

Ved OL 1932 i Los Angeles var Badcock med i den britiske firer uden styrmand sammen med Jack Beresford, Rowland George og Hugh Edwards, og denne besætning vandt sit indledende heat sikkert, inden de ligeledes vandt finalen klart foran Tyskland, der fik sølv, og Italien med bronze.

Familie  
Badcock giftede sig i 1934 med svømmeren Joyce Cooper, der ligeledes havde vundet OL-medaljer i 1928 og 1934. De fik to sønner, der begge var roere.

OL-medaljer 
 1932:  Guld i firer uden styrmand
 1928:  Sølv i otter

Referencer

Eksterne henvisninger 

Roere fra Storbritannien
Personer fra London
Deltagere for Storbritannien ved sommer-OL 1928
Deltagere for Storbritannien ved sommer-OL 1932
Olympiske medaljevindere i roning 
Olympiske mestre fra Storbritannien 
Olympiske sølvmedaljevindere fra Storbritannien 
Medaljevindere ved sommer-OL 1928
Medaljevindere ved sommer-OL 1932
Rowland George

Rowland David George (DSO) (OBE) (født 15. januar 1905 i Bath, død 9. september 1997 i Henley-on-Thames) var en engelsk roer og olympisk guldvinder, født i Bath.

George begyndte at ro, da han kom på Oxford University i 1922, hvor han stillede op for Lincoln College. Efter universitetet arbejdede han i Bristol i et firma, der forhandlede trykkeri- og pakkemaskiner, og han havde i den forbindelse ikke tid til at ro. Det ændrede sig, da han blev overflyttet til London, hvor han i 1930 meldte sig ind i Thames Rowing Club, og han blev hurtigt en af Storbritanniens bedste roere. Han var med i klubbens otter, der akkurat ikke vandt ved Henley-regattaen i 1931 og 1932. Bedre gik det i firer uden styrmand, hvor han var med til at vinde løb ved stævnet begge årene.

Ved OL 1932 i Los Angeles stillede briterne med fireren uden styrmand, som vandt i Henley samme år, og som foruden George bestod af Jack Beresford, Felix Badcock og Hugh Edwards. Denne besætning vandt sit indledende heat sikkert, inden de ligeledes vandt finalen klart foran Tyskland, der fik sølv, og Italien med bronze.

Under 2. verdenskrig var George pilot i Royal Air Force og deltog i adskillige store slag under krigen, herunder invasionen af Sicilien og den britiske invasion af Fransk Nordafrika. Han blev tildelt Order of the British Empire i 1943 og militærordenen Distinguished Service Order i 1944.

OL-medaljer 
 1932:  Guld i firer uden styrmand

Referencer

Eksterne henvisninger 

Roere fra Storbritannien
Personer tildelt Order of the British Empire
Olympiske medaljevindere i roning
Olympiske mestre fra Storbritannien
Medaljevindere ved sommer-OL 1932
Deltagere for Storbritannien ved sommer-OL 1932
Michael Warriner

Michael Henry Warriner (3. december 1908 - 7. april 1986) var en engelsk roer og olympisk guldvinder, født i Chipping Norton.

Warriner studerede på University of Cambridge og deltog flere gange i Cambridges båd under det traditionsrige Oxford vs. Cambridge Boat Race på Themsen.

Warriner vandt ved OL 1928 i Amsterdam, som del af den britiske firer uden styrmand, en guldmedalje sammen med John Lander, Richard Beesly og Edward Vaughan Bevan. Briterne besejrede USA, der fik sølv, i finalen, mens Italien tog bronzemedaljerne. Det var den eneste udgave af OL han deltog i.

OL-medaljer 
 1928:  Guld i firer uden styrmand

Referencer

Eksterne henvisninger 

Roere fra Storbritannien
Richard Beesly

Richard Beesly (27. juli 1907 - 28. marts 1965) var en engelsk roer og olympisk guldvinder, født i Bromsgrove.

Beesly studerede på University of Cambridge og deltog flere gange i Cambridges båd under det traditionsrige Oxford vs. Cambridge Boat Race på Themsen.

Beesly vandt ved OL 1928 i Amsterdam, som del af den britiske firer uden styrmand, en guldmedalje sammen med John Lander, Michael Warriner og Edward Vaughan Bevan. Briterne besejrede USA, der fik sølv, i finalen, mens Italien tog bronzemedaljerne. Det var den eneste udgave af OL han deltog i.

Som 57-årig blev Beesly angrebet og dræbt af en tyr på en gård i Shropshire.

OL-medaljer 
 1928:  Guld i firer uden styrmand

Referencer

Eksterne henvisninger 

Roere fra Storbritannien
Edward Vaughan Bevan

Edward Vaughan Bevan (3. november 1907 - 22. februar 1988) var en engelsk roer og olympisk guldvinder.

Beesly studerede på University of Cambridge og trænede Cambridges båd op til det traditionsrige Oxford vs. Cambridge Boat Race på Themsen.

Bevan vandt ved OL 1928 i Amsterdam, som del af den britiske firer uden styrmand, en guldmedalje sammen med John Lander, Michael Warriner og Richard Beesly. Briterne besejrede USA, der fik sølv, i finalen, mens Italien tog bronzemedaljerne. Det var den eneste udgave af OL han deltog i.

OL-medaljer 
 1928:  Guld i firer uden styrmand

Referencer

Eksterne henvisninger 

Roere fra Storbritannien
Maxwell Eley

Charles Ryves Maxwell Eley (OBE) (16. september 1902 - 15. januar 1983) var en engelsk roer og olympisk guldvinder.

Eley studerede på University of Cambridge og deltog i 1924 i det traditionsrige Oxford vs. Cambridge Boat Race på Themsen.

Eley vandt en guldmedalje for Storbritannien ved OL 1924 i Paris i disciplinen firer uden styrmand. Bådens øvrige besætning var James MacNabb, Robert Morrison og Terence Sanders. Den britiske båd sikrede sig guldmedaljen efter en finale, hvor Canada vandt sølv mens Schweiz fik bronze. Det var den eneste udgave af OL han deltog i.

OL-medaljer 
 1924:  Guld i firer uden styrmand

Referencer

Eksterne henvisninger 

Roere fra Storbritannien
Personer tildelt Order of the British Empire
James MacNabb

James Alexander MacNabb (26. december 1901 - 6. april 1990) var en engelsk roer og olympisk guldvinder.

MacNabb studerede på University of Cambridge og deltog i 1924 i det traditionsrige Oxford vs. Cambridge Boat Race på Themsen.

MacNabb vandt en guldmedalje for Storbritannien ved OL 1924 i Paris i disciplinen firer uden styrmand. Bådens øvrige besætning var Maxwell Eley, Robert Morrison og Terence Sanders. Den britiske båd sikrede sig guldmedaljen efter en finale, hvor Canada vandt sølv mens Schweiz fik bronze. Det var den eneste udgave af OL han deltog i.

OL-medaljer 
 1924:  Guld i firer uden styrmand

Referencer

Eksterne henvisninger 

Roere fra Storbritannien
Robert Morrison (roer)

Robert Erskine Morrison (OBE) (26. marts 1902 - 19. februar 1980) var en engelsk roer og olympisk guldvinder, født i London.

Morrison studerede på University of Cambridge og deltog i 1923 i det traditionsrige Oxford vs. Cambridge Boat Race på Themsen.

Morrison vandt en guldmedalje for Storbritannien ved OL 1924 i Paris i disciplinen firer uden styrmand. Bådens øvrige besætning var Maxwell Eley, James MacNabb og Terence Sanders. Den britiske båd sikrede sig guldmedaljen efter en finale, hvor Canada vandt sølv mens Schweiz fik bronze. Det var den eneste udgave af OL han deltog i.

OL-medaljer 
 1924:  Guld i firer uden styrmand

Referencer

Eksterne henvisninger 

Roere fra Storbritannien
Personer fra London
Personer tildelt Order of the British Empire
Terence Sanders

Terence Robert Beaumont Sanders (2. juni 1901 - 6. april 1985) var en britisk roer og olympisk guldvinder, født i Irland.

Sanders studerede på University of Cambridge og deltog i 1923 i det traditionsrige Oxford vs. Cambridge Boat Race på Themsen.

Sanders vandt en guldmedalje for Storbritannien ved OL 1924 i Paris i disciplinen firer uden styrmand. Bådens øvrige besætning var Maxwell Eley, James MacNabb og Robert Morrison. Den britiske båd sikrede sig guldmedaljen efter en finale, hvor Canada vandt sølv mens Schweiz fik bronze. Det var den eneste udgave af OL han deltog i.

OL-medaljer 
 1924:  Guld i firer uden styrmand

Referencer

Eksterne henvisninger 

Roere fra Storbritannien
William Lockwood

William Lockwood (født 13. maj 1988 i Melbourne) er en australsk tidligere roer og dobbelt olympisk medaljevinder.

Efter blandt andet at have vundet en U/23 VM-bronzemedalje var Lockwood første gang med ved senior-VM i 2010, hvor han var med til at vinde bronze i otteren. Ved VM i 2011 roede han toer med styrmand sammen med James Chapman og styrmand David Webster, og de vandt sølv. I 2012 kom han med i den australske firer uden styrmand, som fik flere fine placeringer i World Cuppen og som havde en lang tradition for gode internationale resultater.

Ved OL 2012 i London var de blandt favoritterne. Udover Lockwood bestod besætningen af James Chapman, Josh Dunkley-Smith og Drew Ginn. Australierne vandt deres indledende heat i olympisk rekordtid og blev nummer to i semifinalen, slået med næsten et sekund af den britiske båd. Dette gentog sig i finalen, hvor briterne vandt guld, mens Australien fik sølv med et forspring på over to sekunder til USA på tredjepladsen.

Fireren med Lockwood blev ved VM det følgende år ligeledes nummer to, og efter en mindre succesfuld sæson i otteren var Lockwood tilbage i fireren i 2015-sæsonen, hvor kun Lockwood og Dunkley-Smith var tilbage fra OL-besætningen i 2012. De øvrige var Alexander Hill og Spencer Turrin, og dette besætning sikrede sig endnu en VM-sølvmedalje samme år.

Ved OL 2016 i Rio de Janeiro var Turrin udskiftet med Josh Booth, og den australske båd vandt sit indledende heat og sin semifinale. I finalen var Storbritanniens båd hurtigst og vandt med næsten to sekunder, mens australierne genvandt sølvmedaljen fra 2012, mere end tre sekunder foran italienerne på tredjepladsen.

Han har ikke deltaget i internationale konkurrencer siden OL 2016.

OL-medaljer 
 2012:  Sølv i firer uden styrmand
 2016:  Sølv i firer uden styrmand

Referencer

Eksterne henvisninger 

Roere fra Australien
Personer fra Melbourne
Deltagere for Australien ved sommer-OL 2012
Deltagere for Australien ved sommer-OL 2016
Olympiske sølvmedaljevindere fra Australien